# Πώς να μιλήσετε στα παιδιά για τα εμβόλια κατά της COVID-19

Τελευταία ενημέρωση: 8 Αυγούστου 2022

Ο εμβολιασμός συνιστάται επίσης για ορισμένα παιδιά 6 μηνών έως 4 ετών που πάσχουν από σοβαρή ανοσοκαταστολή ή έχουν αναπηρία, καθώς και για εκείνα που έχουν περίπλοκες ή/και πολλαπλές παθήσεις υγείας που αυξάνουν τον κίνδυνο σοβαρής νόσησης από COVID-19. Είναι φυσιολογικό το παιδί σας να είναι περίεργο και να έχει πολλές ερωτήσεις σχετικά με τους εμβολιασμούς κατά της COVID-19. Ακολουθούν ορισμένες συμβουλές για να μιλήσετε στα παιδιά πριν και μετά τη χορήγηση του εμβολίου.

Είναι σημαντικό να παραμένετε ενημερωμένοι με τις πιο πρόσφατες ιατρικές συστάσεις που διατίθενται στον [ιστότοπο του Department of Health and Age Care](https://www.health.gov.au/)**.**

Μπορείτε επίσης να συζητήσετε τυχόν ανησυχίες ή ερωτήσεις που έχετε σχετικά με τον εμβολιασμό κατά της COVID-19 με τον πάροχό σας εμβολιασμού ή τον γιατρό σας προτού το παιδί σας λάβει το εμβόλιο.

Είναι σημαντικό να ακούτε τις απαντήσεις τους και να αναγνωρίζετε τυχόν φόβους που έχουν σχετικά με τον εμβολιασμό.

* Μπορείς να μου πεις τι γνωρίζεις μέχρι τώρα για το εμβόλιο κατά της COVID-19.
* Έχεις εμβολιαστεί ποτέ στο παρελθόν;

Οι πιθανότητες είναι ότι το παιδί σας έχει εμβολιαστεί στο παρελθόν και μπορεί να μην ήταν τόσο κακή εμπειρία.

Εξηγήστε με ειλικρίνεια και με τρόπο κατάλληλο για την ηλικία τι γνωρίζετε για το εμβόλιο κατά της COVID-19.

Να θυμάστε ότι τα παιδιά παίρνουν συναισθηματικές ενδείξεις από τους ενήλικες, επομένως το να μοιράζεστε υπερβολικά τους φόβους μπορεί να μην είναι εποικοδομητικό και να κάνει το παιδί σας να αισθάνεται άβολα.

Εξηγήστε ότι ο γιατρός ή ο επαγγελματίας υγείας θα κάνει στο παιδί σας ορισμένες ερωτήσεις, ότι θα του κάνουν μια ένεση στο χέρι του (ή στο πόδι αν είναι 6 μηνών και κάτω από 5 ετών), ότι θα αισθανθούν ένα μικρό τσίμπημα εκεί που μπήκε η βελόνα και αυτό μπορεί να πονέσει λίγο μετά. Διαβεβαιώστε το παιδί σας με το να του πείτε ότι είναι φυσιολογικό να πονάει λίγο εκεί που μπήκε η βελόνα και σημαίνει ότι το φάρμακο κάνει τη δουλειά του.

Εάν το παιδί σας φαίνεται ανήσυχο για τον εμβολιασμό, προσπαθήστε να εξερευνήσετε περισσότερο τα συναισθήματά του ή ζητήσετε περισσότερες συμβουλές από το γιατρό σας, αν είναι απαραίτητο.

## Απαντήστε στις ερωτήσεις του παιδιού σας

Να έχετε έτοιμες ορισμένες φιλικές προς τα παιδιά απαντήσεις για οποιεσδήποτε ερωτήσεις μπορεί να έχει το παιδί σας. Ακολουθούν μερικές από τις βασικές ερωτήσεις και απαντήσεις που μπορεί να σας βοηθήσουν σε αυτήν τη συνομιλία:

Χρησιμοποιήστε πραγματικά παραδείγματα, όπως την προστασία των παππούδων και των γιαγιάδων και τη δυνατότητα να κάνει πράγματα όπως να πηγαίνει στο σχολείο και στα ομαδικά αθλήματα, αν πιστεύετε ότι αυτό θα βοηθήσει.

Τα εμβόλια στην Αυστραλία έχουν δοκιμαστεί διεξοδικά από έναν οργανισμό που διασφαλίζει ότι όλα τα φάρμακα είναι ασφαλή. Δεν θα δίνονταν σε ανθρώπους αν δεν ήταν ασφαλή.

Εάν το παιδί σας φοβάται τις ενέσεις, οι αποτελεσματικές τεχνικές προετοιμασίας και απόσπασης της προσοχής είναι σημαντικές.

Για παιδιά 5 ετών και άνω, μπορεί να βοηθήσει το παιδί σας να προσέλθετε σε μια μικρότερη, πιο οικεία τοποθεσία, όπως ένα τοπικό φαρμακείο ή ένα απλό ιατρείο. Τα μεγάλα εμβολιαστικά κέντρα μπορεί να έχουν φασαρία και να είναι πολυσύχναστα και αυξάνουν τον κίνδυνο ψυχικής δυσφορίας.

Πάρτε μαζί σας τα αγαπημένα παιχνίδια ή βιβλία του παιδιού σας για να δημιουργήσετε μια θετική εμπειρία και απόσπαση της προσοχής.

Ενημερώστε εκ των προτέρων τον πάροχό σας εμβολιασμού αν το παιδί σας φοβάται τις ενέσεις, ώστε να αφιερώσει αρκετό χρόνο και να βεβαιωθεί ότι η διαδικασία δεν είναι βιαστική ή αναγκαστική.

Μπορείτε να επισκεφθείτε τον [ιστότοπο του Department of Health and Age Care](https://www.health.gov.au/initiatives-and-programs/covid-19-vaccines/translations) στο [www.health.gov.au](http://www.health.gov.au)για περισσότερες πληροφορίες για το εμβόλιο.

Μπορείτε να καλέστε την Τηλεφωνική Γραμμή Βοήθειας National Coronavirus και COVID-19 Vaccine στο **1800 020 080**. Πατήστε την επιλογή 8 για δωρεάν υπηρεσίες διερμηνέων.

Εάν είστε κωφοί, ή έχετε πρόβλημα ακοής ή ομιλίας μπορεί να καλέσετε την Εθνική Υπηρεσία Αναμετάδοσης το **133 677.**